Hej 

Jeg skal have isoleret en min kompakte 1 1/2 stensmur (tykkelse 35 cm) inden fra. 

Den står i råt mur værk nu. 

Min tanke er at komme våd papir uld på, kaldt wetspray. Isoleringen skal så dækkes med en diffusionsåben beklædning.

Isoleringen vil kunne blive udsat for fugt nedfra. 

Min spørgsmål til jer er om I tror det vil kunne blive et problem hen over årene? Altså om papirulden vil kunne klare at være fugtig i længer tid.

Hilsen Aase


Indvendig isolering med papiruld der sprøjtes på - holder det?
Hej Aase

Det var bestemt ikke den løsning jeg ville gå efter.  
 Når det drejer sig indvendig efterisolering er der kun én løsning i min bog der duer. Og det er endda med visse forbehold.

Når du isolerer indefra vil der være risiko for kondensdannelse ude på den gamle væg, hvis ikke der laves en 100 % tæt dampspærre indefra. Papirisolering er et dejligt materiale, som har gode fugtmæssige egenskaber, men det dur altså ikke til denne type isoleringer – hvis du spørger mig. Al isolering kræver varme og ventilation, for at komme af med fugten. Og det tror jeg simpelthen ikke på, at det kan få inde i en sådan en konstruktion. Og særligt ikke, hvis der også er opstigende grundfugt.

Det eneste jeg kan anbefale er fugtadaptive isoleringsplader såsom kalciumsilikatplader, eller porøs gasbeton.  
 Det kunne være alt lige fra hhv. Skamolplus Pladen eller Microtherm, (begge kalciumsilikatplader) eller Ytongs Multipor eller KEIMS iPor plader, (porøs gasbeton). 

Fælles for pladerne er, at de klæbes op ad ydervæggen, som først skal renses for alt løs væv, maling mv.

Håber svaret kan bruges, og så Held og lykke med det. 

